Eduardo Mondlane University

De Eduardo Mondlane University (Portuguese: Universidade Eduardo Mondlane; UEM) be de oldest den largest varsity insyd Mozambique. De UEM be public varsity of a secular state, no be affiliate plus any religion wey no dey discriminate for de basis of gender, race, ethnicity, den religion top. De university dey locate insyd Maputo wey e get about 40,000 students dem enroll. History Dem set up de institution as center for higher education for 1962 insyd wey na ebe Lourenço Marques, de capital of Portugal ein overseas province of Mozambique. De time of Overseas Minister Adriano Moreira found am, wey na dem dey bell am Estudos Gerais Universitários de Moçambique (Mozambique General University Studies) after Studium Generale; for 1968 insyd e cam turn de Universidade de Lourenço Marques (University of Lourenço Marques). After Mozambique cam turn independent for 1975 insyd, dem rename de city "Maputo" wey na dem rename de varsity for Frelimo leader Eduardo Mondlane ein honor for 1976 insyd. Student enrolment All students at de Universidade Eduardo Mondlane be full-time, contact students. As of 2015, de varsity dey consist of around 40,000 students, of wich around 3,300 dey pursue postgraduate courses. Notable alumni Nazira Abdula, Mozambican Minister of Health Mari Alkatiri, de first Prime Minister of Timor Leste U. Aswathanarayana, Honorary Director of de Mahadevan International Centre for Water Resources Management, India Alice Banze, be trained social scientist active plus Oxfam Mia Couto, Mozambican author, poet, journalist, den biologist Adriano Nuvunga, Mozambican scholar, anti-corruption advocate den human rights defender References External links Universidade Eduardo Mondlane (insyd Portuguese) Enrollment Data Southern African Regional Universities Association